Luisa Marta Córica

Luisa Marta Córica Cosentino (La Plata, 1944ko abuztuaren 26a - Buenos Aires, 1975eko apirilaren 6a) argentinar poeta, aktorea, militante politiko eta sindikalista izan zen.1975ean talde parapolizial batek bahitu eta hil zuen.

 Biografia 
Luisa Córicak bigarren mailako ikasketak egin zituen Normal Nacional nº2 Dardo Rocha ikastetxean egin zituen, gero 1974an, Filosofiako Irakasle ikasketak egiten hasi zen La Platako Unibertsitate Nazionaleko (UNLP) Humanitate eta Hezkuntza Zientzien Fakultatean. Han hasi zen ikasle militantzian murgiltzen; La Platako hipodromoan ere lan egiten zuen bitartean, non bere kideek ordezkari sindikal izendatu zuten, baita Buenos Aires probintziako Diputatuen Ganberan ere. Gero, eta bere konpromiso politikoa handitu ahala, Juventud Trabajadoras Peronista (JTP) taldean sartu zen, eta auzo herrikoietan parte hartu zuen, Ringuelet hiribilduan, esaterako.

1970eko hamarkadaren hasieratik aurrera, aktore eta poeta gisa karrera artistikoa garatzen hasi zen. 1974an, bigarren mailako papera izan zuen Leopoldo Torre Nilssonek zuzendutako Boquitas pintadas filmean, Manuel Puigen izen bereko nobelan oinarritua. Filmean parte hartu izanak nolabaiteko ospea eman zion. Aldi berean, poesiari ekiten zion, eta bertan sentsibilitate eta konpromiso sozial handiko testuak idazten zituen.

 Hilketa 
1975eko apirilaren 6an bahitu zuen zibil armatu talde batek La Platako tren geltokian. Eskuin muturreko Triple AAA erakunde parapolizialekoak, zenbait iturriren arabera, eta beste batzuen arabera Concentracion Nacional Universitaria (CNU) alderdikoak, biak Isabel Peronen gobernuarekin lotuak. Bahiketari aurre egiten saiatu bazen ere, kolpatu eta indarrez eraman zuten.

Hurrengo egunean, Berisso inguruko Los Talasko El Túnel izenez ezagutzen den hondartzan aurkitu zuten bere gorpua, tortura zantzuekin eta bala zauri ugarirekin.

Hil zuten unean 30 urte zituen eta hiru seme-alaba: Ariel, Cristian eta Andrea.

 Omenaldiak eta aitortzak 
2015ean, hil zutenetik 40 urte betetzean, bere poemak Andrea Suarez Córica alabak bildu eta argitaratu zituen, "La niña que sueña con nieves" (Elurrekin amets egiten duen neskatoa) liburuan.

2021eko abuztuaren 30ean, Buenos Aires Probintziako Diputatuen Ganberak omenaldia egin zien Korikari eta Estatu terrorismoaren biktima izan diren beste langile eta militante batzuei, Behartutako Desagertzeen Biktimen Nazioarteko Egunaren harira.

2025eko apirilean Un solo latido (taupada bakar bat) izeneko dokumental historikoa aurkeztu zuten, Pedro Benito eta Andrea Suarez Coricak (Luisaren alaba) zuzendua, eta bertan Luisa Coricóren heriotza eta La Platako Hipodromoko beste hamar langilerena azaldu zituzten.

 Erreferentziak 

 Kanpo estekak 

Kategoria:Argentinarrak
Kategoria:Argentinako emakume aktoreak
Kategoria:Eraildako emakumeak
Kategoria:Terrorismoaren biktimak
Kategoria:Emakume ekintzaileak
Kategoria:Emakume poetak